หุ้นปิดร่วงรอผลยุบ-ไม่ยุบ ปชป.
ตลาดหุ้นช่วงเช้า แกว่งตัวขึ้น-ลง แคบ&nbsp; ๆ รอผลตัดสินคดียุบพรรคประชาธิปัตย์ช่วงบ่ายวันนี้
30 พ.ย. 2553

ตลาดหุ้นช่วงเช้า แกว่งตัวขึ้น-ลง แคบ  ๆ รอผลตัดสินคดียุบพรรคประชาธิปัตย์ช่วงบ่ายวันนี้ 
บรรยากาศตลาดหุ้นช่วงเช้าวันนี้ ( 29 พ.ย. ) ซบเซา นักลงทุนชะลอการลงทุน เพื่อรอผลการตัดสินคดียุบพรรคประชาธิปัตย์ ช่วงบ่ายวันนี้ ส่งผลให้ดัชนีเคลื่อนไหวช่วงเคบ ๆ และปิดตลาดที่ 991.45 จุด ลดลง 0.26 จุด มูลค่าซื้อขาย 9,119.54 ล้านบาท 
สำหรับหุ้นที่มีมูลค่าซื้อขายสูงสุด 5 อันดับแรก ประกอบด้วย
1.     TRUE     มูลค่าซื้อขาย 534.78 ล้านบาท     ราคาปิด   6 บาท       ไม่เปลี่ยนแปลง
2.     PTTCH   มูลค่าซื้อขาย 514.54 ล้านบาท      ราคาปิด 151.50 บาท  ลดลง 1 บาท
3.     BANPU  มูลค่าซื้อขาย 482.57 ล้านบาท      ราคาปิด 762 บาท      ลดลง 2 บาท
4.     IVL        มูลค่าซื้อขาย 473.11 ล้านบาท      ราคาปิด 49 บาท       เพิ่มขึ้น 1.25 บาท 
5.     THAI      มูลค่าซื้อขาย 423.17 ล้านบาท      ราคาปิด 50.50 บาท   เพิ่มขึ้น 2.25 บาท 
นายจักรกริช เจริญเมธาชัย ผู้จัดการฝ่ายกลยุทธ์การลงทุน บริษัทหลักทรัพย์ โกลเบล็ก กล่าวว่า ตลาดหุ้นช่วงเช้าแกว่งตัวขึ้น-ลงแคบ ๆ  นักลงทุนชะลอลงทุน รอผลตัดสินคดียุบพรรคประชาธิปัตย์ ( ปชป. ) ที่จะตัดสินช่วงเวลา 14.00 น. วันนี้ 
กรณีตัดสินให้ยุบพรรคปชป. เชื่อว่า ตลาดจะตอบรับเชิงลบไม่มาก เพราะเป็นเพียงการเปลี่ยนตัวผู้นำรัฐบาล แต่พรรคร่วมรัฐบาลยังอยู่ 
“ หากมีการยุบพรรค ปชป.จริง ก็เป็นเพียงการเปลี่ยนหัวผู้นำ และเชื่อว่า ปชป.ได้เตรียมแผน 2 รองรับอยู่แล้ว สุดท้ายแล้ว ยังเชื่อว่าปชป. จะกลับมาเป็นรัฐบาล และ ช่วงที่ตลาดหุ้นตกใจผลคำตัดสิน แนะนำเข้าซื้อเก็งกำไร “ นายจักรกริช กล่าว